‘आप’ ने मोदी और जेटली का पुतला जलाया
वित्त मंत्री के इस्तीफे की मांग को लेकर राष्ट्रपति को ज्ञापन भेजा
भास्करन्यूज | जगाधरी
आमआदमीपार्टी के कार्यकर्ताओं ने प्रधानमंत्री वित्तमंत्री अरुण जेटली के खिलाफ प्रदर्शन किया। बाद ने उनका पुतला भी जलाया। प्रदर्शन के बाद कार्यकर्ताओं ने राष्ट्रपति के नाम डीआरओ सतीश भारद्वाज के नाम ज्ञापन सौंपा। प्रदर्शनकारियों का नेतृत्व डॉक्टर राजेश सैनी कर रहे थे।
शनिवार की सुबह आम आदमी पार्टी के कार्यकर्ता अनाज मंडी जगाधरी के गेट पर एकत्र हुए। यहां पर वरिष्ठ कार्यकर्ता डॉक्टर राजेश सैनी ने कहा कि भाजपा झूठ बोलकर सरकार सत्ता में अाई। महंगाई कम नहीं हुई। महंगाई और बेरोजगारी के चलते जनता परेशान है। उन्होंने कहा कि वित्त मंत्री ने घोटाला किया है। उसके बाद भी पीएम ने उनको सरकार में रखा हुआ है। सैनी ने कहा कि पीएम नरेंद्र मोदी कहते है कि वे देश से भ्रष्टाचार हटाने के लिए लड़ाई लड़ रहे हैं। फिर भी भ्रष्टाचार करने वाले लोगों को सरकार में बैठाया हुआ है। लोग भाजपा की सच्चाई जान चुके हैं।
उन्होंने कहा कि पहले कांग्रेस की सरकार थी, तब भी भ्रष्टाचार था। अब भाजपा सत्ता में अब भी वहीं हाल है। सरकार से मांग की है कि घोटालों की जांच होनी चाहिए और वित्तमंत्री का इस्तीफा ले। मौके पर चेतन कुमार, सूरजभान, अनिल प्रजापति, राजिंद्र भोला, बाल किशन सैनी, रामेश्वर, सुरेंद्र सहित अन्य कार्यकर्ता उपस्थित थे।
hin_Deva hin_Deva bho_Deva hin_Deva hin_Deva hin_Deva